Keskustelu:Kirkonkylän koulu (Kärkölä)

message: Lakkautettu koulu, miksi säilyttää wikisivua? --Kospo75 (keskustelu) 29. lokakuuta 2017 kello 19.51 (EET)
Ei ilmeisesti ole ollut olemassaoloaikanaan mitenkään erityisen merkittävä, joten voisi kai hyvin poistaa. – ComradeUranium (keskustelu) 30. lokakuuta 2017 kello 18.29 (EET)
Eihän elävien henkilöidenkään artikkeleita poisteta henkilöiden kuollessa. Ajatus on nurinkurinen ja mielestäni virheellinen. Samalla perusteella voitaisiin poistaa :Luokka:Historia. Vrt. Wikipedia:Resentismi. Millä voidaan lajitella kouluja "merkittäviin" ja "ei erityisen merkittäviin"? Jako olisi nähdäkseni täysin mielivaltainen. Tämänhetkinen noudatettu menettely ymmärtääkseni on, että kaikki koulut ovat merkittäviä. Toinen vahtoehto on, että kirjoitetaan vain kouluista, joista on artikkelissa esitetty laajoja lähteitä. Silloin artikkeli voitaisiin poistaa, jos lähteitä ei ole esitetty ,ja luoda uudestaan, kun lähteet esitetään. Tosiasia toisaalta on, että laajoja lähteitä on useimmista kouluista, ja niistäkin, mistä on vähemmän, yleensä aina löytyy sem verran, että artikkeli on täysin mahdollista kirjoittaa. Kysymys siis on vain siitä, onko lähteet jaksettu ja ehditty kaivaa esiin, ei käytännössä koskaan siitä että lähteitä ei olisi.--Urjanhai (keskustelu) 31. lokakuuta 2017 kello 09.06 (EET)
replies: text: Säilytettävä. Kansa- ja peruskoulut, samoin kuin ammattikoulut ja lukiot ovat mielestäni wikimerkittäviä. --Paju (keskustelu) 1. marraskuuta 2017 kello 22.04 (EET)
replies: text: : Lähteistin ja täydensin artikkelia hieman. Muuten kuten edellä. --Paju (keskustelu) 1. marraskuuta 2017 kello 22.42 (EET)
Neuvostoliitto on lakkautettu valtio. Miksi säilyttää siitä artikkelia? Dziisus! –Kotivalo (keskustelu) 1. marraskuuta 2017 kello 23.06 (EET)
Kyseenalaistajan perustelut poistolle eivät vakuuta minua, itse säilyttäisin tämän. --Sblöbö (keskustelu) 2. marraskuuta 2017 kello 07.11 (EET)
Sehän on hienoa että puolustetaan menneitä asioita ja yksityiskäyttöön myytyjä julkisia rakennuksia. Vertaaminen Neuvostoliittoon saattaa merkittävyysmittarilla vähän ontua. Laajennankin omaa uusien sivujen repertuaariani tähän suuntaan, koska lakkatettuja koulujakin puuttuu wikistä huomattavassa määrin. Tarkennelllaan sitten merkittävyysrajaa. --Kospo75 (keskustelu) 2. marraskuuta 2017 kello 08.02 (EET)

text: Hienoa, voit aloittaa vaikka tästä: Luettelo Suomen kansakouluista 1966. Monesta löytyy pieni historiikki jopa verkosta, usein kyläseuran tai paikallislehden sivuilta. –Kotivalo (keskustelu) 2. marraskuuta 2017 kello 08.13 (EET)

text: Pitäjänhistorioissakin näitä on käsitelty ja kuntien koulujen historioista on joskus erillisiäkin kirjoja. Käsittely kuitenkin vaihtelee.--Urjanhai (keskustelu) 2. marraskuuta 2017 kello 08.43 (EET)

text: Tuossa linkkaamassani luettelossa on näköjään pelkkiä punalinkkejä, mutta monesta X:n kansakoulu -nimisenä alkaneesta koulusta on jo artikkeli aloitettu nimellä X:n koulu, kuten alakoulut nykyisin nimetään. –Kotivalo (keskustelu) 2. marraskuuta 2017 kello 08.51 (EET)
replies: text: :Nuo voisi mielestäni yhdistää ohjauksilla, koska joku toimintaansa jatkanut koulu, joka aiemmin on ollut nimeltään X:n kansakoulu ja myöhemmin nimeltään X:n koulu, voidaan perustellusti ymmärtää samaksi kouluksi, jonka nimi vain on halinnollisissa järjestelyissä muuttunut. Ping Käyttäjä:Raksa123.--Urjanhai (keskustelu) 2. marraskuuta 2017 kello 08.54 (EET)
replies: text: ::Samaa mieltä, ja voisin ilmoittautua vapaaehtoiseksi luettelon läpikäynnissä. Vai mitä sanoo luetteloa enemmän ajatellut ? –Kotivalo (keskustelu) 2. marraskuuta 2017 kello 09.24 (EET)
replies: text: :::Sopii minun puolestani. Itse ehdin nyt huonosti.--Urjanhai (keskustelu) 2. marraskuuta 2017 kello 09.45 (EET)
replies: text: ::::Kumpi olisi parempi, teenkö Tuppukylän kansakoulu -linkeistä ohjaussivuja sivuille Tuppukylän koulu vai teenkö vain luetteloon linkkejä Tuppukylän kansakoulu niiden osalta joista koulu-artikkeli on jo aloitettu ja tekstistä tai lähteistä ilmenee selvä jatkumo kansakoulusta peruskoulun alakouluksi? –Kotivalo (keskustelu) 2. marraskuuta 2017 kello 09.53 (EET)
replies: text: :::::Oma arvioni on, että jos on artikkeli nykyisestä koulusta, niin muodon X:n kansakoulu voisi tehdä ohjaukseksi niin, että vuoden 1966 kansakoululuettelosta linkki nykyiseen kouluun  muodostuisi ohjauksen X:n kansakoulu kautta. Ohjauksista on hyötyä, koska vanhemmissa lähteissä puhutaan ajankohdan mukaisesti sen aikaisilla nimillä kansakouluista. --Urjanhai (keskustelu) 2. marraskuuta 2017 kello 10.16 (EET)
replies: text: ::::::Ohjaus Tuppukylän kansakoulu → Tuppukylän koulu on hyvä ajatus, samoin Tuppukylän ala-aste → Tuppukylän koulu. Nämä kansakouluohjaussivut voidaan vielä luokitella luokkaan :Luokka:Suomen kansakoulut. Siihen tulisivat muilla nimillä toimintaansa jatkaneiden kansakoulujen ohjaussivut sekä sellaiset kansakoulut, joita ei ole koskaan nimitetty pelkästään "kouluiksi" tai "ala-asteiksi". Tämänkin artikkelin koulu on varmaan jossain välissä ollut myös ala-asteena. Aiemmat nimet voidaan laittaa artikkeliin lihavoituna. :Luokka:Interaktiiviset kartat Suomen kansakouluista sisältää interaktiivisia karttoja, joista kansakoulujen sijainti näkyy. Projekti on kesken ja korjauksia voi olla tarpeen tehdä, joten kiinnostuneet voivat halutessaan luoda karttoja lisää. Luettelo Suomen kansakouluista 1966 -artikkelin puutteista on mainittu sen keskustelusivulla. Esimerkiksi samannimiset koulut tarvitsevat täsmenteet. --Raksa123 (keskustelu) 2. marraskuuta 2017 kello 14.14 (EET)
merkittävyys
Kyseessä on yksi Kärkölän kolmesta koulusta joissa opetettiin luokkia 1-6. (Kirkonkylän koulun liikuntasali (n.10 x 20 m)) Nykyään kaikki opetus on tietääkseni keskitetty yhteen kouluun . Kärkölän urheiluseurat harjoittelevat nykyään mm. lentopalloa siellä  -85.76.21.18 1. marraskuuta 2017 kello 23.32 (EET)
thread_title:  Poistokeskustelu